Publication: Magyar Közlöny
Issue: MK-2000-74 (Year: 2000, Number: 74)
Era: 1990-2004
Section: többször módosított 6/1997. (II. 6.) MKM rendeletben
Paragraph Index: 160

2000. július 6-i üléséről Napirend előtt a munkaadói oldal — a korábbi OMT megállapodásra hivatkozva — kérte a kormányzati tárgyalócsoportot, hogy az eredményes minimálbér tárgyalások megalapozása érdekében az eddig átadottnál részletesebb számításokat, illetve hatásvizsgálatokat bocsásson az oldal rendelkezésére, mert megítélése szerint az azonos adatbázis feltétele az eredményes tárgyalásoknak. Az igénnyel a munkavállalói oldal is egyetértett. A kormányzati tárgyalócsoport kifejtette, hogy eleget tett a vállalásának, illetve arra hívta fel a szociális partnerek figyelmét, hogy a további részletes számításokhoz az adatok nyilvánosak és bárki rendelkezésére állnak. Felajánlotta, hogy a számítások módszertanára vonatkozóan a Pénzügyminisztérium a partnerek rendelkezésére áll. Mind a munkaadói, mind a munkavállalói oldal — nem tartva kielégítőnek e megoldást — változatlanul fenntartotta eredeti igényét.

Source: https://magyarkozlony.hu/hivatalos-lapok/3d031cc74bf5db6eeebfe35efd18cdc741d5e599/dokumentumok/72498ba73ca5593b5cf8be5ec9bf32cb313068bc/letoltes